Ego Odo, dux Burgundie, notum facio presentibus et futuris quod cum inter Cisterciensem ecclesiam, ex una parte, et homines de Beliniaco, ex altera, fuisset causa longo tempore ventilata super territorio de Crespees, in quo prefati Belniacenses sibi usuarium acquirere nitebantur, tandem in nostra presentia iidem homines de Beliniaco constituti prescriptum territorium totum et ex toto liberum guerpiverunt et dimiserunt prefate ecclesie pacifice possidendum, sicuti per judicem a sede apostolica delegatum P. episcopum, G. decanum et P. priorem Sancti Petri Masticonensis, per diffinitivam sententiam fuerat adjudicatum ecclesie memorate. Et ne licitum sit prefatis hominibus a resignatione prelibata in nostra presentia facta, processu temporis resilire posset et debeat firmius observari, responsales ecclesie Cistercii tradiderunt, juridictionem et potestatem nobis omnimoda conferentes, ut ad id observandum debeamus eos in posterum penitus coactare et restaurare, nichilominus de bonis eorum dampna si qua a Beliniacensibus fuerunt jam dicte ecclesie irrogata, quibus ergo resipicentibus absolutionis beneficium nobis mediantibus est indultum excommunicationis sententia relaxata qua per annum extiterant innodati.